b'\n_START_ARTICLE_\nPrimo\xc5\xbe Simoni\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPrimo\xc5\xbei\xc4\x8d je obiskoval gimnazijo v Kranju (1904-1912) in kmetijsko visoko \xc5\xa1olo na Dunaju s prekinitvijo med prvo svetovno vojno ter 1920 diplomiral. Leta 1926 je opravil na agronomski fakakulteti v Zagrebu izpit za pouk na srednjih kmetijskih \xc5\xa1olah. Slu\xc5\xbeboval je od 1920 kot praktikant, od 1922 kot upravitelj veleposestva pri kri\xc5\xa1kem gradu pri Kamniku, nakar je v letih 1924\xe2\x80\x931929 pou\xc4\x8deval na kmetijski \xc5\xa1oli v \xc5\xa0entjurju ter od 1929\xe2\x80\x931936 na vinarski in sadjarski \xc5\xa1oli v Mariboru. Od 1936\xe2\x80\x931945 je bil glavni referent za poljedelstvo pri Kmetijskem oddelku banske uprave v Ljubljani, od 1945\xe2\x80\x931947 je upravljal dr\xc5\xbeavno posestvo Selo pri \xc5\xa0entvidu pri Sti\xc4\x8dni|, ter od 1947 do upokojitve 1952 pa je vodil laboratorij za kontrolo semen pri Kmetijskem raziskovalnem in kontrolnem zavodu v Ljubljani._NEWLINE_Simoni\xc4\x8d je mnogo predaval na raznih te\xc4\x8dajih, ki sta jih prirejali banska uprava, po 1945 pa Ministrstvo za kmetijstvo LRS. Kot pisec strokovnih \xc4\x8dlankov je objavljal v raznih listih in strokovnih revija. Zlasti v letih 1930\xe2\x80\x931941 je dajal smernice v poljedelskih vpra\xc5\xa1anjih. Leta 1938 je za kmetijsko anketo banske uprave izdelal referat \xc5\xbditarstvo. Izdal je 4 knjige, samostojno Splo\xc5\xa1no poljedelstvo (1931), Kmetijsko knjigovodstvo (1932) in Okopavine (1946), v soavtorstvu z V. Repan\xc5\xa1kim in F. Jane\xc5\xbei\xc4\x8dem pa Za bolj\xc5\xa1i pridelek (1952).'